Para outras páxinas con títulos homónimos véxase: Fernández de la Cigoña.
**Salvador Fernández de la Cigoña Fraga**, nado en Vigo o 27 de outubro de 1969, é un empresario do sector da consultoría e escritor galego.

Traxectoria
-----------

Neto do xornalista Fabriciano Fernández Serra. Como escritor, con nove libros e máis dun centenar de artigos publicados, colaborou en distintas revistas e boletíns: *Revista Pontenova* (Deputación Provincial de Pontevedra), *Revista Pontevedra* (Deputación Provincial de Pontevedra), *Soberosum* (Revista de Estudos do Museo de Ponteareas) e *Glaucopis* (Boletín do Instituto de Estudos Vigueses). É relevante á súa achega ao coñecemento da orixe dos cruceiros galegos, entre outros co artigo *A Orixe Barroca dos Cruceiros Galegos*, traballo publicado no I Congreso Cruceiros e Cruces de Pedra en Galicia (2009). Atopou e deu a coñecer o poema perdido *Despedida de Celorio. Un poema, en verso rudo, tosco y desabrido, sobre la exclaustración de San Salvador de Celorio en Asturias* (2008) un dos escasos poemas escritos polos frades exclaustrados atopados ata agora e que foi publicado no boletín do *Studium Ovetense* (Instituto de Estudios Teológicos Seminario Metropolitano de Oviedo). Foi o descubridor do guerreiro galaico de Borreiros, peza arqueolóxica que se deu a coñecer nas actas do XXII Congreso Nacional de Arqueología (1993) mediante o comunicado *Un Guerrero Galaico en la Parroquia de Borreiros (Gondomar), el Segundo hallado en la Provincia de Pontevedra. Breves Notas sobre los Guerreros Galaicos y sus Origenes*. Tamén ten numerosos artigos publicados na prensa galega (*La Voz de Galicia*, *Faro de Vigo* e *Atlántico Diario*).

Coleccionista de fotografías e postais antigas, conseguiu reunir xunto coa súa dona Belén Barreiro Iglesias unha relevante colección destas pezas de Galicia, dando a coñecer o patrimonio fotográfico antigo de Galicia en varios xornais galegos.

Libros
------

* *Historia da Comarca do Val Miñor (Baiona, Nigrán e Gondomar)* (1995).
* *O Val Miñor na tarxeta postal. Catalogación de postal e fotografía antiga* (1999)
* *Cruceros de Val Miñor y Santa María de Oia (Aproximación a los orígenes y características arquitectónicas de los cruceros)* (2004)
* *Vigo y los tiempos vividos al trasluz de la postal antigua* (2006)
* *Crónicas y estampas de Baiona la Real* (2008)
* *Vigo, días en blanco y negro* (2011)
* *Vigo, setenta años para crear una ciudad* (2013)
* *Bayona, memoria de un tiempo* (2014)
* *El bayonés Manuel Misa y Bertematti, filántropo y empresario bodeguero en Jerez, primer Conde de Bayona y primer Marqués de Misa* (2015)

Vida persoal
------------

Está casado e ten dous fillos. É sobriño dos tamén escritores Estanislao Fernández de la Cigoña e Francisco Fernández de la Cigoña.

É dono dunha empresa de consultoría empresarial orientada ó mundo da contratación de servizos.

Notas
-----

1. ↑  "Dialnet: ficha do libro Historia da Comarca do Val Miñor (Baiona, Nigrán e Gondomar".
2. ↑  "Deputación de Pontevedra: ficha do libro O Val Miñor na tarxeta postal. Catalogación de postal e fotografía antiga".
3. ↑  "Deputación de Pontevedra ficha do libro Cruceros de Val Miñor y Santa María de Oia".
4. ↑  "Deputación de Pontevedra ficha do libro Vigo y los tiempos vividos al trasluz de la postal antigua".
5. ↑  "Deputación de Pontevedra ficha do libro Crónicas y estampas de Baiona la Real".
6. ↑  "Deputación de Pontevedra ficha do libro Vigo, días en blanco y negro)".
7. ↑  "Dialnet ficha do libro Vigo, setenta años para crear una ciudad".
8. ↑  "Baiona TV Video da presentación do libro Bayona, memoria de un tiempo".
9. ↑  "Baiona brinda por don Manuel Misa". *Faro de Vigo*.

Véxase tamén
------------

### Ligazóns externas

* Galegos

|  |  |
| --- | --- |
| Control de autoridades | 
* Wd: Q58905390
* WorldCat
* VIAF: 53655991
* BNE: XX1146011
* Dialnet: 540090
* GND: 1252240872
* ISNI: 0000 0000 7689 6422
* LCCN: nb2002006737

 |